**Anexa A la Ghidul aplicantului**

**DECLARAȚIE PRIVIND PRELUCRAREA DATELOR CU CARACTER PERSONAL[[1]](#footnote-1)**

FONDUL ROMÂN DE DEZVOLTARE SOCIALĂ (FRDS) colectează și prelucrează date cu caracter personal, în conformitate cu prevederile Regulamentului UE nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.

Prin acest document, FRDS informează persoanele vizate ale căror date sunt colectate cu privire la modul în care sunt utilizate aceste date și despre drepturile care li se cuvin.

**a) Date de contact:**

FONDUL ROMÂN DE DEZVOLTARE SOCIALĂ

Adresa: București, sector 3, str. Eugeniu Carada, nr. 1, et.3

Telefon / Fax: 004 021 315 34 15; 004 021 315 34 40

**b) Date de contact ale responsabilului cu protecția datelor**:

E-mail: office@frds.ro

Adresa București, sector 3, str. Eugeniu Carada, nr. 1, et.3

**c) Scopurile prelucrării datelor cu caracter personal**

FRDS colectează date cu caracter personal, pe care le poate prelucra în scopuri precum implementarea tehnică, implementarea financiară (plata) și monitorizare pentru Programul Dezvoltare Locală, raportare, recuperare debite, precum și cea de monitorizare a sustenabilității pentru Programul RO10.

 Astfel, prelucrarea datelor personale se realizează fără a fi limitativ, pentru următoarele:

• primirea cererilor de finanțare;

• verificarea cererilor de finanțare;

• selectarea proiectelor pentru finanțare;

• stabilirea obligațiilor contractuale;

• efectuarea vizitelor pe teren;

• verificarea procedurilor de atribuire efectuate de beneficiari;

• raportarea progresului măsurilor;

• autorizarea plății către beneficiari;

• efectuarea plății către beneficiari;

• înregistrarea angajamentelor de plată și a plăților;

• managementul informatic al plăților realizate către beneficiarii proiectelor;

• informare și promovare a Programului Dezvoltare Locală.

Temeiul prelucrării este constituit din cererea de finanțare, contractul de finanțare și prevederile legale aplicabile. Astfel, pentru a facilita desfășurarea activităților aflate în legătură cu cererea de finanțare, contractul de finanțare, și în vederea îndeplinirii obligațiilor legale, comunicăm aceste date către autorități publice, terți sau împuterniciți.

**d) Destinatari ai datelor cu caracter personal**

În fluxul de procesare și stocare, datele cu caracter personal ar putea fi transferate, după caz, următoarelor categorii de destinatari:

• Furnizori, prestatori, terți sau împuterniciți implicați în mod direct sau indirect în procesele aferente scopurilor mai sus menționate (furnizori de servicii IT, furnizori de servicii de consultanță etc.),

• Operatori, titulari de drepturi, autorități publice abilitate de lege sau față de care FRDS are obligația raportării, în scopul îndeplinirii atribuțiilor specifice conferite de legislația națională și europeană,

• Donatorul public, în scopul monitorizării și controlului privind Programele RO10 și Dezvoltare Locală.

**e) Transferul datelor în afara țării**

Datele dumneavoastră ar putea fi transferate în exteriorul țării către Oficiul Mecanismului Financiar, conform legislației aplicabile.

**f) Perioada stocării datelor**

Toate datele cu caracter personal colectate vor fi stocate numai atât timp cât este necesar, luând în considerare durata contractuală până la îndeplinirea obligațiilor contractuale, respectiv a scopului, și (plus) termenele de sustenabilitate și păstrare prevăzute de dispozițiile legale în materie, și/sau atât cât este necesar pentru a ne exercita drepturile legitime (și drepturile legitime ale altor persoane).

**g) Drepturile persoanei vizate**

Persoanele vizate ale căror date cu caracter personal sunt colectate de FRDS au următoarele drepturi, conform legislației în domeniu:

• dreptul de acces;

• dreptul la rectificarea datelor;

• dreptul la ștergerea datelor („dreptul de a fi uitat");

• dreptul la restricționarea prelucrării;

• dreptul la portabilitatea datelor;

• dreptul la opoziție;

• drepturi cu privire la procesul decizional individual automatizat, inclusiv crearea de profiluri;

• dreptul la retragerea consimțământului în cazul prelucrării în scop de informare sau promovare;

• dreptul de a depune o plângere în fața unei autorități de supraveghere a prelucrării datelor cu caracter personal;

• dreptul la o cale de atac judiciară;

• dreptul de a fi notificat de către operator.

Prin prezenta, declar că am fost informat de către FONDUL ROMÂN DE DEZVOLTARE SOCIALĂ cu privire la prelucrarea datelor cu caracter personal.

Reprezentant Legal al ………………………….

Calitate…………………………………………………

(Nume/prenume).......................................

Semnatura…………………..

Ștampilă………………………

Data .......................................

1. Se completează de către reprezentanții legali ai PP și ai fiecărui partener (versiunea în limba română de către partenerii din România, respectiv versiunea în limba engleză de partenerii din Statele Donatoare) [↑](#footnote-ref-1)